Dankie vir dié herinneringe, Miems | Netwerk24
Dankie vir dié herinneringe, Miems
Deur Pierre De Villiers, Robertson 16 Januarie 2021 00:06
Die onlangse afsterwe van Miems Swanepoel het ou herinneringe by my opgeroep. Ons was in die laat 1960's en vroeë 1970's saam betrokke by Welgemoed se Voortrekkers.
So beplan ons 'n staptog met my Voortrekkerspan in die Cederberg. Ons besluit om naby Algeria te begin en bo by die Pakhuispas klaar te maak. Die berg wat ons moes uit voordat jy die plato bereik na ons eindpunt, was maar steil. So sê Miems teen daai steilte ons moet 'n ou Voortrekker-liedjie loop en sing!
Stel jou voor – hoe kry jy gesing met 'n hygende asem! So twee woorde, dan hyg jy na jou asem en dan 'n paar keer hyg-hyg voordat ons die volgende woord of twee kan uitkry. Wat 'n besondere herinnering!